[{"text_idx": "#000001", "text": "So\u0303jaeelne Eesti vabariik hoidis maiustuste toorainete tollid va\u0308ga madalad ning maksis meie magusatootjatele kinni summad, mida teised riigid Eesti maiustuste sisseveo eest no\u0303udsid."}, {"text_idx": "#000002", "text": "Mitte kusagil mujal ei tehta sellist martsipani nagu Tallinnas, seda retsepti on hoitud alles igasuguste segaste aegade kiuste. Kuulsa martsipanimeistri Georg Stude metallvormid, kuhu valati kelmikad martsipanikujud, on sa\u0308ilinud ja ka kasutusel seniajani."}, {"text_idx": "#000003", "text": "Martsipani valmistati vanas hansalinnas Tallinnas keskajast peale. Seda mu\u0308u\u0308di alguses sajandite jooksul Raeapteegis kui arstirohtu, mis pidi aitama armuvalu vastu ja soodustama ajutegevust. 18. sajandil tegutses Tallinnas juba suhkru- ehk kringlipagarite tsunft, mille liikmed valmistasid magusaid ku\u0308psetisi, s\u030cokolaadi, marmelaadi ja martsipani."}, {"text_idx": "#000004", "text": "Magusameister Stude kuulus ka keisrikojas"}, {"text_idx": "#000005", "text": "To\u0308o\u0308stusliku magusatootmise alguseks peetakse meil 1806. aastat. Siis ostis S\u030cveitsis o\u0303ppinud suhkrupagar Lorenz Cawiezel Tallinnas Pikal ta\u0308naval maja, kus praegu asub kohvik Maiasmokk. Ettevo\u0303tlik s\u030cveitslane asutas ostetud majja pagarito\u0308o\u0308koja ja poe. Ligi kuusku\u0308mmend aastat hiljem la\u0308ks a\u0308rikinnistu Narvast pa\u0308rit kondiiter Georg Stude valdusesse, kes laiendas sealset tegevust ja mu\u0308u\u0308giruume naabermajassegi."}, {"text_idx": "#000006", "text": "Uus martsipani- ja s\u030cokolaadito\u0308o\u0308stus pa\u0308lvis laialdast kuulsust, selle toodangut, ka\u0308sitsi vormitud ja maalitud martsipanikujusid, tellis isegi Vene keisrikoda Peterburis. Ka Tallinna ka\u0308sitsi valmistatud s\u030cokolaadimaiused tegi kuulsaks just Stude a\u0308ri, mille sada aastat tagasi uhke va\u0308limuse saanud mu\u0308u\u0308gisaal on endisel kujul ta\u0308naseni kasutusel."}, {"text_idx": "#000007", "text": "So\u0303jaeelses Eesti Vabariigis olid Stude martsipanikujud ja ko\u0303ik muud tooted va\u0308ga hinnatud ja Stude magusaa\u0308ri pa\u0308lvis 1927. aastal ko\u0303rgeima riikliku tunnustuse, ettevo\u0303tte grand prix."}, {"text_idx": "#000008", "text": "So\u0303jaeelseid aastaid peetakse o\u0303igusega Eesti maiustuste tootmise kuldajaks. Tol ajal va\u0308lismaiseid komme poelettidel ei kohanudki. See-eest ro\u0303o\u0303mustasid maiasmokki ilusate kirevate piltidega kodumaised maiustused, mida valmistas ku\u0308mmekond omavahel konkureerivat ettevo\u0303tet. Seda soodustas riiklik tollipoliitika."}, {"text_idx": "#000012", "text": "Kawe sortiment oli lai, valmistati enam kui 300 liiki maiustusi: s\u030cokolaaditahvleid ja -kompvekke, karamelle ja draz\u030ceesid, biskviite, marmelaadi, martsipani ja pastilaad. Konkurentsivo\u0303imeline ettevo\u0303te laienes ja moderniseerus ja\u0308tkuvalt, Kawest kujunes kiiresti ha\u0308sti mehhaniseeritud suurto\u0308o\u0308stus \u2013 Eesti suurim maiustuseto\u0308o\u0308stus."}, {"text_idx": "#000014", "text": "August Brandmanni s\u030cokolaadi- ja kompvekivabrik, mis alustas la\u0308inud sajandi algul nelja to\u0308o\u0308lisega, andis 1939. aasta lo\u0303pul to\u0308o\u0308d juba 149 inimesele. Brandmann hakkas esimesena Eestis tootma kakaopulbrit ning -vo\u0303id"}, {"text_idx": "#000015", "text": "Riola tootis purgikompvekke, paberisse ma\u0308hitud karamelli, draz\u030ceekompvekke ja s\u030cokolaadi. Suur osa neist toodetest, eriti karamelli, eksporditi USA-sse, Lo\u0303una-Ameerikasse, Kanadasse, Aafrikasse, Indiasse, Palestiinasse ja mitmesse Euroopa riiki. Just Riola karamell oli no\u0303utud kaup, mis konkureeris edukalt teiste ettevo\u0303tete toodanguga."}, {"text_idx": "#000016", "text": "Halvasti ei ka\u0308inud kolmeku\u0308mnendatel aastatel ka va\u0308iksemate magusatootjate ka\u0308si."}, {"text_idx": "#000017", "text": "Moodsates esinduskauplustes domineerisid sa\u0308ravad vitriinid ja seinu katvad klaasriiulid. 1936. aastal avas Kawe uue esinduspoe Vabaduse va\u0308ljaku Majaomanike Panga majas, kus kliente teenindas 1929. aastal Eesti esikaunitariks valitud iluduskuninganna Meta Kelgo."}, {"text_idx": "#000018", "text": "Suurt ro\u0303hku pandi maiustuste va\u0308limusele. Lastele pakuti muinasjututegelastega, vanematele toonaste staaridega nagu Shirley Temple vo\u0303i Kanada viisikud kujundatud karpe ja topse. Olid kindla temaatikaga kommisarjad nagu Brandmanni Vilsandi linnuriik ja Rahva kompvek."}, {"text_idx": "#000021", "text": "Pa\u0308rast no\u0303ukaaegset natsionaliseerimist ja\u0308i Stude tortide ja kookide valmistamine endiselt Pika ta\u0308nava majja. No\u0303ukogude ajal oli Tallinn ainuke koht hiigelriigis, kus tehti martsipanikujusid, ja veel muide Stude ajast pa\u0308rit vormides."}, {"text_idx": "#000022", "text": "U\u0308ks kujuke \u2013 ts\u030cellot ma\u0308ngiv karu \u2013 oli No\u0303ukogude Liidu juhi Leonid Brez\u030cnevi lemmik, ja magusavabrik Kalev, millega Stude a\u0308ri oli pa\u0308rast so\u0303da liidetud, kinkis talle selle su\u0308nnipa\u0308evaks. Kuuldavasti valmistas see saajale suurt ro\u0303o\u0303mu. Martsipani vitsutasid hea meelega teisedki Kremli ko\u0303rged partei- ja riigitegelased."}, {"text_idx": "#000038", "text": "Solaris keskus kutsus pu\u0308hapa\u0308eval Jaapani turule"}, {"text_idx": "#000040", "text": "Autoomanike liit andis riigikogule u\u0308le ligi 80 000 automaksu vastu kogutud allkirja (1)"}, {"text_idx": "#000043", "text": "Linna teenusedLinna toetusedLinnavalitsuse istungidVolikogu istungidTelesaatedRiigikogu valimiskampaania kajastamise po\u0303himo\u0303tted 2023. aastal Tallinna linnameedias ja Tallinna linnameedia hea tavaTelli \"Pealinna\" paberlehtTallinn ma\u0308a\u0308ras valimisjaoskondade asukohad Riigikogu valimisteks"}]